Σκοπεύεις να κάνεις ένα road trip στο εξωτερικό και σκέφτεσαι τι μπορεί να συμβεί αν χρειαστείς οδική βοήθεια; Να ξέρεις πως εφόσον έχεις πράσινη κάρτα – την οποία οφείλεις να έχεις – τότε είσαι ασφαλισμένος με την βασική κάλυψη. Πρόκειται για την υποχρεωτική ασφάλιση Αστικής Ευθύνης έναντι τρίτων από την κυκλοφορία του οχήματος για υλικές ζημιές και σωματικές βλάβες, που είναι το ελάχιστο περιεχόμενο του βασικού πακέτου και υποχρεούσαι να έχεις από το Νόμο. Από τη στιγμή λοιπόν, που επιθυμείς να έχεις και οδική βοήθεια στο συμβόλαιό σου, τότε επικοινώνησε με την ασφαλιστική εταιρεία για να μάθεις εάν σου την παρέχουν ήδη ή αν χρειάζεται να την προσθέσεις.